प्रियंका चोपड़ा की सीरीज ‘सिटाडेल’ के प्रीमियर में पहुंचे कई सेलेब्स
Actress Priyanka Chopra TV Series (Citadel) Premiere In Mumbai, Photos - प्रियंका चोपड़ा और रिचर्ड मैडेन की वेब सीरीज सिटाडेल जल्दी ही रिलीज होने वाली है। बीती रात मुंबई में इस सिटाडेल का प्रीमियर रखा गया
प्रियंका चोपड़ा और रिचर्ड मैडेन की वेब सीरीज सिटाडेल जल्दी ही रिलीज होने वाली है। बीती रात मुंबई में इस सिटाडेल का प्रीमियर रखा गया, जहां रेखा, वरुण धवन, नोरा फतेही,अनुभव सिन्हा, नेहा धूपिया, अदिति राव हैदरी, अनुषा दांडेकर समेत कई फिल्मी सितारे शामिल हुए। बता दें, प्रियंका इन दिनों सिटाडेल के प्रमोशन के लिए भारत में है। इवेंट में वह ब्लू ऑफ शोल्डर ड्रेस में नजर आईं। इस दौरान वह काफी ग्लैमरस दिख रहीं थी। वहीं रिचर्ड ऑल-ब्लैक सूट में हैंडसम लगें। थाई स्लिट ड्रेस में प्रियंका ने रिचर्ड के साथ पैपराजी को जमकर पोज दिए। वीडियो में दोनों की शानदार केमिस्ट्री देखने को मिली।
एक्शन स्पाई थ्रिलर है 'सिटाडेल'
रूसो ब्रदर्स के निर्देशन में बनी 'सिटाडेल' एक स्पाई थ्रिलर सीरीज है, जिसकी कहानी प्रियंका और रिचर्ड मैडेन के ईर्द-गिर्द घूमती है। दोनों ही इस सीरीज में एजेंट्स की भूमिका निभा रहे हैं। सिटाडेल' में प्रियंका के अलावा लेस्ली मैनविल, रिचर्ड मैडेन और स्टेनली टुकी भी मुख्य भूमिका में दिखाई देंगे। वहीं, सीरीज 28 अप्रैल से अमेजन प्राइम वीडियो पर रिलीज होगी, जिसके नए एपिसोड हर शुक्रवार 26 मई तक वीकली रिलीज किए जाएंगे।